Twee sesjariges sterf na tref-en-trapArgieffoto Foto: ER24 Werner Vermaak, woordvoerder van ER24, sê met paramedici se aankoms op die toneel in Symphonyweg het ŉ groep mense om die seuns se lewelose liggame gestaan. “Paramedici het met verdere ondersoek vasgestel dat albei seuns ernstige noodlottige beserings opgedoen het. Ongelukkig was daar niks wat paramedici vir hulle kon doen nie en hulle is op die toneel dood verklaar.” Vermaak sê volgens omstanders het die twee seuns langs die pad gestap toe hulle deur ŉ motor getref is. Hy sê paramedici kon nie die bestuurder van die motor opspoor nie. Die seuns se families is ontbied voor paramedici op die toneel aangekom het. Die polisie ondersoek die saak.